**ТЕХНИЧЕСКИ СПЕЦИФИКАЦИИ ЗА**

**За обособена позиция №2: „Предоставяне на далекосъобщителни услуги, чрез фиксирана телефонна мрежа”**

Услугата по обособена позиция № 2, следва да се предоставя съгласно изброените по-долу изисквания.

1. Да се предоставят далекосъобщителни услуги чрез предоставяне на 128 броя обикновени телефонни поста /POTS/, необходими за дейността на общинска администрация, кметства, кметски наместничества и звената на бюджетна издръжка към Община Добричка. Предоставените телефонни постове да са със същите номера, каквито Възложителят е ползвал до датата на сключване на договора и да се включат в корпоративната група.

2. Участникът да осигури за своя сметка съвместимост между наличното оборудване на Възложителя (аналогова телефонна централа с четири съединителни линии) и мрежата си, включително инсталиране и конфигуриране на оборудване, ако е необходимо такова, без заплащане на свързани с това еднократни или месечни такси от страна на Възложителя.

3. Осъществяване на входящи и изходящи гласови телефонни и факс обаждания от и към всички фиксирани и мобилни национални мрежи и към международни мрежи за провеждане на селищни, между селищни и международни разговори и разговори към мобилни оператори.

4. Запазване на географските номера при промяна на доставчика и при промяна на адреса /в рамките на едно населено място/ на точките на Възложителя, както и възможност за промяна на географски номер и избор на нов такъв, всички изброени за сметка на доставчика.

5. Фaкс-съобщения – гарантирана възможност за изпращане и получаване на факс съобщения, без да е необходимо Възложителят да заплаща допълнително за устройства, необходими на кандидата за предоставяне на услугата, като Изпълнителят осигури за своя сметка съвместимост между наличното оборудване на Възложитeля и мрежата си, включително инсталиране и конфигуриране на допълнително оборудване, ако е необходимо такова, тоест без заплащане на свързаните с това еднократни или месечни такси.

6. Осигуряване на възможност за откриване на нови телефонни постове по време и за срока на договора. Осигуряване на възможност за закриване на телефонни постове по време на договора, без заплащане на неустойка.

7. Осигуряване на безплатни повиквания към единния европейски номер за спешни повиквания -112.

8. Осигуряване на справочни телефонни услуги.

9. Осигуряване на възможност за идентификация на входящите и изходящите обаждания /CLIP/.

10. Не е допустимо начисляване на първоначална такса свързване при провеждането на селищни, междуселищни разговори в групата на Възложителя, международни разговори и разговори към мобилни оператори.

11. Изпълнителят да осигури безплатна преносимост на номерата на Възложителя от оператора, предоставящ до настоящия момент фиксираната комуникационна услуга.

12. Изпълнителят да осигури възможност за изготвяне на справки на проведените разговори от фиксираните номера на Възложителя.

13. При провеждане на телефонни разговори периодът на първоначално тарифиране /неделим период/ да бъде не повече от 30 секунди, а периодът на тарифиране след изтичане на неделимия период – 1 секунда.

14. Изпълнителят да притежава разрешение за ползване на индивидуално определен ограничен ресурс – номера, за осъществяване на обществени електронни съобщения чрез обществена електронна съобщителна мрежа и предоставяне на фиксирана телефонна услуга издадено от Комисия за регилуране на съобщенията.

15. Да осигури преференциални цени за разговори в и извън собствената си мрежа на оператора, както и безплатни минути за разговори към всички мрежи за постовете на Възложителя, включени в абонаментната такса ако има такава.

16**.**.Изпълнителят да предостави на Възложителя безплатни електронни фактури. Фактурите да съдържат информация за период на фактуриране, месечни абонаментени такси, отделно калкулиране на изразходваните безплатни минути (ако има такива), по направления, вид на услугата, стойност на услугата, продължителност и стойност на проведените телефонни разговори според вида им – селищни, междуселищни, международни, както и разговори към други мрежи (за всяка друга мрежа), както и при поискване детайлизирана справка за изходящи разговори – за всеки проведен разговор от всеки абонатен номер, включително и за номерата с автоматичен вход.

 17. Изпълнителят да осигури възможност за изготвяне на справки на проведените разговори поотделно - за фиксираните и мобилните номера на Възложителя.

 18. Недопустимо е начисляването на еднократни цени за инсталиране на нови услуги, както и начисляването на еднократни такси за инсталиране и месечни такси за активиране и деакдивиране на допълнителни услуги.

19. Всички телефонни постове и SIM карти да бъдат обособени в обща група, като разговорите между тях са безплатни и неограничени, същата да е отворена за присъединяване на нови абонати.

 20. Участникът трябва да разполага с осигурено минимум 95% покритие на територията на Република България и достатъчен брой базови станции на територията на Възложителя, с цел максимално покритие. При липса на покритие в някои от населените места на територията на Община Добричка, Изпълнителят се задължава да осигури покритие на Мрежата в срок от два месеца от датата на писмено уведомяване от страна на Възложителя.

Горните технически изисквания следва задължително да залегнат в техническото предложение на участника, което представлява неразделна част от договора.